<classify> ERICK MUGISHA-DAR ES SALAAM MKAZI wa Makongo, Nicholaus Makali 32, amepandishwakizimbani katika Mahakama ya Hakimu Mkazi Kinondoni, Dar es Salaam kwa kosa lakufanya ukatili dhidi ya mtoto jina linahifadhiwa. Akisoma hati ya mashtaka mbele ya Hakimu Esther Mwakalinga,Mwendesha Mashtaka wa Jamhuri, Ellen Masulali, alidai Agosti 25, mwaka huu eneola Makongo DTV wilayani Ubungo, Dar es Salaam, Makali ambaye ni mlezi wa mtotohuyo wa miaka 10, alimchoma mikono yake na chuma na kumshambulia mara kadhaakitendo ambacho ni kinyume na sheria. Mshtakiwa alikana kutenda kosa hilo na Mwendesha Mashtakawa Jamhuri, Masulali alisema upelelezi haujakamilika, aliomba tarehe nyinginekwa kutajwa tena kesi hiyo. Hakimu Mwakalinga alisema dhamana kwa mshtakiwa ipo wazikwa masharti ya kuwa na wadhamini wawili waaminifu, mmoja awe mfanyakazi katikataasisi inayotambulika kisheria, barua za utambulisho, nakala ya kitambulishocha taifa na kusaini bondi ya Sh milioni tatu. Hata hivyo mshtakiwa alishindwa kutimiza masharti yadhamana na kurudishwa rumande hadi kesi yake itakapokuja kwa kusikilizwa tena OktobaMosi.  <topic>: KITAIFA 